การประกอบธุรกิจของแต่ละสายผลิตภัณฑ์

1. บริษัทสามารถแยกผลิตภัณฑ์ตามรายละเอียดดังนี้คือ

1.1 แผ่นอะคริลิค

บริษัทผลิตและจำหน่ายแผ่นอะคริลิค (Casting Acrylic Sheet) ภายใต้เครื่องหมายการค้าชื่อ
“Moden Glas” และแผ่นอะคริลิคเกรดพิเศษ อาทิเช่น แผ่น Impact Modified
ที่ทนแรงกระแทกสูง ภายใต้เครื่องหมายการค้า “IMPACT”
และแผ่นสุขภัณฑ์หลากหลายเกรดเพื่อการทำอ่างอาบน้ำ ภายใต้เครื่องหมายการค้า “Moden Glas“
และ “Lucite TS” เป็นต้น นอกจากนั้นบริษัทยังรับจ้างผลิตตามคำสั่งซื้อของลูกค้า (Made to
Order) ภายใต้เครื่องหมายการค้าของลูกค้าทั้งในประเทศและต่างประเทศ

แผ่นอะคริลิค เป็นแผ่นพลาสติกประเภท Thermoformable Plastic ลักษณะแผ่นเรียบใส
แต่สามารถผลิตได้หลาก

หลายสี เช่น ชนิดโปร่งแสง ทึบแสง เป็นต้น มีคุณสมบัติพิเศษคือ เมื่อได้รับความร้อนสูงจะอ่อนตัวลง
สามารถดัดหรือขึ้นรูปเป็นแบบต่าง ๆ ได้ เมื่อเย็นตัวลงจะแข็งตัวและคงสภาพไว้
มีน้ำหนักเบาทนแรงกระแทก สามารถแกะสลัก พ่นสี ระบาย หรือ ทำซิลค์สกรีน
เป็นรูปหรือลวดลายต่าง ๆ นิยมนำมาใช้ทดแทนวัสดุหลายชนิด เช่น กระจก เหล็ก อลูมิเนียม
และไม้อัด เป็นต้น และสามารถใช้เป็นวัตถุดิบในการผลิตวัสดุอุปกรณ์
ในงานตกแต่งบ้านและอาคารสำนักงาน สุขภัณฑ์ชนิดต่าง ๆ และงานใช้สอยเอนกประสงค์ต่าง ๆ
เช่น แผ่นลอนหลังคาบ้าน ตู้โชว์สินค้าและเฟอร์นิเจอร์ แผ่นป้ายโฆษณา ตู้โทรศัพท์สาธารณะ เป็นต้น
บริษัทสามารถผลิตแผ่นอะคริลิคที่มีความหนาได้ตั้งแต่ 2 - 40 มิลลิเมตร
และมีหลายขนาดให้เลือกใช้ตามความเหมะสม

1.2 แผ่นเอบีเอส และแผ่นไฮอิมแพ็ค

บริษัท ยังเป็นผู้ผลิต และจำหน่ายแผ่นเอบีเอส และแผ่นไฮอิมแพ็ค รวมถึงพลาสติกชนิดอื่น ๆ
อีกหลายประเภทด้วย ระบบรีด (Extrusion System) ภายใต้เครื่องหมายการค้า “Moden
Plas” และรับจ้างผลิตตามคำสั่งซื้อจากลูกค้า (Made to Order)

แผ่นเอบีเอส เป็นแผ่นพลาสติกประเภท Thermo Plastic ผลิตจากเม็ดพลาสติก Polymer ชนิด
Acrylonitrile Butadiene Styrene (ABS) มีคุณสมบัติคือ ทนแรงกระแทก ทนสารเคมี ฯลฯ
สามารถใช้ความร้อนในการขึ้นรูปได้ดี มีผิวเงา มัน วาว

แผ่นไฮอิมแพ็ค เป็นแผ่นพลาสติกประเภท Thermo Plastic ผลิตจากเม็ดพลาสติก Polymer ชนิด
High Impact Polystyrene (HIPS) ลักษณะโดยทั่วไปคล้าย ๆ แผ่นเอบีเอส
แตกต่างกันในด้านคุณสมบัติในการนำไปใช้งาน ปัจจุบัน

บริษัทสามารถผลิตแผ่นเอบีเอส และแผ่นไฮอิมแพ็ค โพลีสไตลีน
และแผ่นพลาสติกที่มีมูลค่าเพิ่มอีกหลากหลายชนิด อาทิ เช่น แผ่นอะคริลิคระบบเครื่องรีด
ทั้งแผ่นเรียบและแผ่นลายเกร็ดน้ำแข็ง (Frost) แผ่น PMMA capped ABS และแผ่นเรียบ PP
เป็นต้น สามารถผลิตในขนาดความหนาตั้งแต่ 1.5 ถึง 10.0 มิลลิเมตร และมีขนาดหน้ากว้างได้ถึง
2.5 เมตร โดยใช้เครื่องรีดทันสมัยที่ได้นำเข้าและมีการติดตั้งแล้วเสร็จในปีที่ผ่านมา

2. การตลาด

2.1 การพัฒนาทางการตลาด

แผ่นอะคริลิค

บริษัทได้มีการพัฒนาแผ่นอะคริลิคเกรดพิเศษ ที่สามารถนำไปใช้กับงานป้ายโฆษณา
และงานตกแต่งได้ดี โดยการนำแสงมาจากด้านข้าง
ทำให้งานป้ายหรืองานตกแต่งร้านสามารถออกแบบทันสมัย เรียวบาง ตัดทำส่วนโค้งส่วนเว้าได้
และช่วยประหยัดกระแสไฟฟ้า นับว่าเป็นการนำเทคโนโลยีการนำแสงด้านข้าง ( Edge Lighting
) มาประยุกต์ใช้กับงานตกแต่งและโฆษณาได้อย่างเหมาะสม โดยบริษัทได้ร่วมกับบริษัท Lucite
International
ในการถ่ายทอดเทคโนโลยีดังกล่าวให้กับผู้แทนผลิตป้ายโฆษณาในประเทศที่ได้แต่งตั้งเป็นทางการ
เพื่อผลิตและจำหน่ายผลิตภัณฑ์ดังกล่าวนี้ ภายใต้เครื่องหมายการค้า “Perspex LMS”
นอกจากนี้บริษัทยังประสบผลสำเร็จในการพัฒนาแผ่นอะคริลิคเกรดสุขภัณฑ์ที่ใช้ในการขึ้นรูปเป็นอ่างอาบน้ำให้มีคุณสมบัติในการขึ้นรูปง่ายและประหยัดพลังงานในการขึ้นรูปทำให้มี
Productivity สูงขึ้น และมีประสิทธิภาพมากยิ่งขึ้น
และมีการพัฒนาฟิล์มที่สามารถขึ้นรูปได้ไปพร้อมกับแผ่นสุขภัณฑ์ โดยไม่ต้องแกะแผ่นฟิล์มที่ห่อหุ้มแผ่นออก
ซึ่งจะช่วยให้ผู้ผลิตอ่างอาบน้ำสามารถทำงานเร็วขึ้น
ป้องกันรอยขีดข่วนและความสกปรกบนผิวแผ่นในขบวนการผลิตและการจัดส่ง

แผ่นเอบีเอส และแผ่นไฮอิมแพ็คโพลีสไตลีน

บริษัทยังคงเน้นคุณภาพและมาตรฐานของการผลิตแผ่นเอบีเอส และแผ่นไฮอิมแพ็ค
เช่นเดียวกับแผ่นอะคริลิค
แต่เนื่องจากแผ่นเอบีเอสและแผ่นไฮอิมแพ็คเป็นสินค้าที่บริษัทผลิตตามข้อกำหนดของลูกค้าแต่ละราย
(Individual Customer’s Specifications) ดังนั้น
จึงต้องกำหนดนโยบายผลิตสินค้าตามคุณภาพและมาตรฐานตามความต้องการของลูกค้าในแต่ละราย

2.2 แนวโน้มภาวะอุตสาหกรรม และการแข่งขัน

ในปีที่ผ่านมา
ปริมาณความต้องการใช้แผ่นอะคริลิคโดยรวมทั้งในและต่างประเทศมีปริมาณเติบโตค่อนข้างมากกว่า

ปกติ โดยประมาณการว่าการบริโภคแผ่นอะคริลิคเพิ่มสูงขึ้นกว่า 7% จากอัตราเฉลี่ยการเติบโตต่อปีที่
5% เท่านั้น อีกทั้งตลอดทั้งปีมีการปรับราคาแผ่นตามราคาวัตถุดิบหลักได้แก่ MMA ที่เพิ่มสูงขึ้นกว่า
10% ซึ่งทำให้ผู้ประกอบการหลายรายทั้งในประเทศและในภูมิภาคเอเซีย
ได้มีการลงทุนเพิ่มในการขยายกำลังการผลิตแผ่นอะคริลิค เพิ่มสูงขึ้นเพื่อรองรับการบริโภคที่สูงขึ้น
ทั้งนี้บริษัทได้เพิ่มกำลังการผลิตแผ่นอะคริลิคในปี 2550 ได้ตามเป้าหมายที่ 10,000 ตันต่อปี

แผ่นเอบีเอส แผ่นไฮอิมแพ็ค และแผ่นพลาสติกอื่นๆในระบบเครื่องรีด (extruded sheet
business)

ผลกระทบของการอ่อนตัวลงของทั้งอุตสาหกรรมเครื่องใช้ไฟฟ้าและอุตสาหกรรมยานยนต์
ในปีที่ผ่านมานับได้ว่ายังเป็นไปอย่างต่อเนื่องจากปีก่อน ประกอบกับมีคู่แข่งรายใหม่เพิ่มขึ้น
ซึ่งใช้นโยบายในการตัดราคาแผ่นเพื่อช่วงชิงส่วนแบ่งการตลาด
จึงทำให้ปริมาณการใช้และการจำหน่ายแผ่นเอบีเอสและแผ่นไฮอิมแพคโพลีสไตลีน
ไม่เป็นไปตามที่คาดการไว้ในปีที่ผ่านมา
ส่งผลให้รายได้จากการดำเนินการในส่วนนี้ลดลงจากปีก่อนและต่ำกว่าประมาณการค่อนข้างมาก

อย่างไรก็ดี
บริษัทยังเล็งเห็นว่าอุตสาหกรรมเครื่องใช้ไฟฟ้าและอุตสาหกรรมยานยนต์ของไทยยังคงมีศักยภาพสูงจากการย้ายฐานการผลิตของผู้ผลิตต่างประเทศซึ่งผู้ผลิต
รายสำคัญได้เพิ่มกำลังการผลิตตู้เย็นและเครื่องใช้ไฟฟ้าประเภทต่างๆ เป็นที่เรียบร้อยแล้ว
เพียงแต่ต่างได้รับผลกระทบจากสภาวะเศรษฐกิจภายในประเทศที่มีการชะลอตัวและอ่อนตัวลงตามภาวะการเมืองที่เปลี่ยนแปลงไป
ซึ่งบริษัทได้จัดทำแผนในการขยายฐานการจำหน่ายแผ่นเอบีเอสและแผ่นพลาสติกระบบเครื่องรีดชนิดต่างๆ
โดยการหาช่องทางการตลาดครอบคลุมถึงอุตสาหกรรมอื่นๆ มากขึ้น อาทิเช่น เฟอร์นิเจอร์ อุปกรณ์
และเครื่องใช้สุขภัณฑ์ เป็นต้น และการเพิ่มฐานลูกค้าใหม่ทั้งในและต่างประเทศ

3. การจัดหาผลิตภัณฑ์หรือบริการ

บริษัทแบ่งกระบวนการผลิตออกเป็น 2 ระบบ คือ ระบบ Casting Acrylic Sheet
ในการผลิตแผ่นอะคริลิค และระบบ Extrusion ในการผลิตแผ่นเอบีเอสและแผ่นไฮอิมแพ็ค
ซึ่งปัจจุบันมีกำลังการผลิตที่ 10,000 ตัน ต่อปีสำหรับระบบ Casting Acrylic Sheet และกว่า
12,500 ตันต่อปี สำหรับระบบ Extrusion

4. การจัดหาวัตถุดิบ

รายละเอียดสัดส่วนการสั่งวัตถุดิบจากในและต่างประเทศ

  หน่วย : ล้านบาท

+------------+--------+--------+--------+--------+--------+--------+
|            | ปี 2550 |        | ปี 2549 |        | ปี 2548 |        |
+------------+--------+--------+--------+--------+--------+--------+
|            | ย      | ร้อยละ  | ย      | ร้อยละ  | ย      | ร้อยละ  |
|            | อดสั่งซื้อ |        | อดสั่งซื้อ |        | อดสั่งซื้อ |        |
+------------+--------+--------+--------+--------+--------+--------+
| ในประเทศ   | 884.30 | 95.91  | 738.57 | 93.73  | 759.76 | 90.03  |
|            |        |        |        |        |        |        |
| ต่างประเทศ  | 37.70  | 4.09   | 49.42  | 6.27   | 84.16  | 9.97   |
+------------+--------+--------+--------+--------+--------+--------+
| รวม        | 922.00 | 100.00 | 787.99 | 100.00 | 843.92 | 100.00 |
+------------+--------+--------+--------+--------+--------+--------+

แผ่นอะคริลิค

น้ำยา MMA เป็นวัตถุดิบที่เป็นผลพลอยได้ (By-product)
มาจากขบวนการผลิตทางอุตสาหกรรมปิโตรเคมี ซึ่งเป็นวัตถุดิบหลักมากกว่าร้อยละ 90
ในการผลิตแผ่นอะคริลิค ซึ่งในปัจจุบันน้ำยา MMA ยังมีปริมาณสูงกว่าความต้องการใช้ ดังนั้น
กรณีบริษัทไม่สามารถซื้อได้จากบริษัท Thai MMA ด้วยสาเหตุใดก็ตาม
ก็สามารถสั่งซื้อจากผู้ขายรายอื่นในประเทศหรือสามารถนำเข้าโดยตรงจากกลุ่มบริษัท Lucite
International ได้

แผ่นเอบีเอส และแผ่นไฮอิมแพ็ค

วัตถุดิบที่ใช้ในการผลิต คือเม็ดพลาสติกในตระกูล Styrene บริษัทมีนโยบายซื้อเม็ดพลาสติก ABS
จากตัวแทนนำเข้าในประเทศไทยที่นำเข้าจากประเทศญี่ปุ่นและเกาหลีเป็นสำคัญ
เนื่องจากลูกค้าส่วนใหญ่เป็นบริษัทของประเทศญี่ปุ่นหรือมีการร่วมลงทุนจากประเทศญี่ปุ่นและต้องการแผ่น
ABS ที่มีคุณภาพสูง ซึ่งลูกค้าแต่ละรายต่างกำหนดคุณสมบัติ (Specifications) ที่ต่างกัน

สำหรับเม็ดพลาสติก HIPS บริษัทสั่งซื้อจากผู้ผลิตในประเทศประมาณ 3-4 ราย
เพราะในปัจจุบันผู้ผลิตภายในประเทศได้พัฒนาเทคโนโลยีการผลิต
ทำให้คุณภาพเม็ดพลาสติกที่ได้มีคุณสมบัติเทียบเท่าเม็ดพลาสติกที่นำเข้าจากต่างประเทศ
และมีราคาต่ำกว่าเมื่อเปรียบเทียบกับราคานำเข้าเม็ดพลาสติก HIPS

5. นโยบายการผลิตที่สำคัญ

บริษัทได้ดำเนินนโยบายการผลิต ในหัวข้อหลักที่สำคัญ ดังนี้

1.  การกำหนดเป้าหมายด้านการเพิ่มผลผลิต
    และการลดเปอร์เซ็นต์ความสูญเสียการใช้วัตถุดิบที่เหมาะสม

และการเพิ่มประสิทธิภาพในการผลิต เป็นต้น

2.  การปรับปรุงเครื่องมือและอุปกรณ์ เพื่อลดเปอร์เซ็นต์การสูญเสียในระหว่างการผลิตลง
    และปรับปรุง

คุณภาพสินค้าให้ได้มาตรฐานเป็นที่ยอมรับของลูกค้าทั้งในประเทศและต่างประเทศ

3.  การจัดทำแผนงานเพื่อลดต้นทุนการผลิต (Cost Saving) เช่น การปรับปรุงขบวนการผลิต
    แผนงานใน

การผลิต เป็นต้น เพื่อปรับปรุงต้นทุนในการผลิตให้ลดลง ซึ่งจะทำให้สามารถแข่งขันในตลาดได้

4.  การเพิ่มศักยภาพในการพัฒนาผลิตภัณฑ์ใหม่ เพื่อให้สอดคล้องกับความต้องการของตลาด
    โดยในปีที่ผ่านมาได้มีการวางตลาดผลิตภัณฑ์ใหม่ได้ตามแผนรวม 3 ประเภท
    และได้กำหนดแผนการพัฒนาผลิตภัณฑ์มูลค่าเพิ่มในปี 2551 ให้ได้อย่างน้อยอีก 3 ประเภท
    โดยบริษัทได้จัดทำแผนและกำหนดผู้รับผิดชอบในการดำเนินการไว้เพื่อใช้ในการติดตามความคืบหน้าและการประเมินผล

5.  การพัฒนาบุคลากรมีการอบรมพนักงานอย่างต่อเนื่อง
    เพื่อเพิ่มทักษะในการใช้เครื่องมือและอุปกรณ์ รวมถึงความรู้ในเรื่องกระบวนการผลิต
    ตลอดจนแนวทางในการวางนโยบาย

6. ผลกระทบต่อสิ่งแวดล้อม

การดำเนินการเพื่อลดผลกระทบต่อสิ่งแวดล้อม

การควบคุมผลกระทบต่อสิ่งแวดล้อมตลอดจนผลการปฏิบัติงานจริงเมื่อเทียบกับอัตราสูงสุดที่กฎหมายกำหนด
สรุปเป็นข้อ ๆ ได้ดังต่อไปนี้

1)  ผลกระทบเกี่ยวกับสารเคมี Polychlorinated Biphenyls ที่อาจรั่วออกมาจากหม้อแปลง

ปัจจุบัน บริษัทมีหม้อแปลง 6 ชุด และมีการบำรุงรักษาเปลี่ยนถ่ายน้ำมันอย่างสม่ำเสมอ
บริษัทไม่มีการใช้สาร

เคมีดังกล่าว

2)  ผลกระทบเกี่ยวกับ แอสเบสตอส

บริษัทไม่ได้ใช้ แอสเบสตอส ในกระบวนการผลิต
ส่วนพื้นที่ที่มีแอสเบสตอสคือพื้นที่ที่ใช้กระเบื้องมุงหลังคาบริษัท

ซึ่งในปีที่ผ่านมา บริษัทได้ดำเนินการเปลี่ยนหลังคาเป็น Metal sheet ไปแล้วบางส่วน
ในพื้นที่ที่ยังเป็นหลังคา

กระเบื้อง ได้มีการการตรวจวัดเพื่อเฝ้าระวังปัญหา ซึ่งค่าที่ได้มาอยู่ในเกณฑ์มาตรฐาน

3)  ผลกระทบเกี่ยวกับถังเก็บสารเคมี รายการถังเก็บที่บริษัทมีอยู่ดังต่อไปนี้

-   ถังเก็บน้ำมันเตาขนาด 15 ตัน 2 ถัง

-   ถังเก็บ Methyl Methacrylate (MMA) ขนาด 50 ตัน 3 ถัง

-   ถังเก็บน้ำชนิดหอสูง มีถังเก็บ 2 ถัง ขนาด 10 ตัน

-   ถังเก็บน้ำ ขนาด 5 ตัน สำหรับหม้อไอน้ำ 1 ถัง

-   บริเวณถังเก็บน้ำมันเตา บริษัทได้จัดทำกำแพงคอนกรีตล้อมรอบถังเพื่อป้องกันการรั่วไหลลงดิน
    และจัดเก็บกรณีรั่วไหล

-   บริเวณถังเก็บ MMA มีการจัดทำกำแพงคอนกรีตล้อมรอบมีระบบน้ำสเปรย์
    หล่อเลี้ยงเพื่อควบคุมอุณหภูมิ

-   ถังเก็บน้ำใช้สำหรับจ่ายน้ำไปยังโรงงาน Casting และโรงงาน Extrusion

4)  ของเสียและการกำจัด

-   ของเสียที่เป็นขยะ เช่น กระดาษ และเศษขยะทั่วไป จากสำนักงาน
    ซึ่งบริษัทได้ทำสัญญากับหน่วยงานองค์การบริหารส่วนตำบลนำไปกำจัด

-   ของเสียจากกระบวนการในโรงงานที่ถือเป็นขยะอันตราย บริษัทได้จัดส่งให้บริษัท เบตเตอร์
    เวิลด์ กรีน จำกัด
    ซึ่งเป็นบริษัทที่ได้รับอนุญาตในการจัดการกากอุตสาหกรรมถูกต้องตามกฎหมาย
    ในการกำจัดขยะอันตรายที่เกิดขึ้นภายในบริษัท

-   แผ่นอะคริลิคที่เหลือเศษจากการตัดแผ่น รวบรวมขายยังต่างประเทศ

-   เศษโลหะจากการทำงานของฝ่ายซ่อมบำรุง รวบรวมขายในประเทศ

5)  น้ำฝนที่ตกลงในพื้นที่โรงงาน

  โรงงานของบริษัทมีร่องระบายน้ำตามอาคารต่าง ๆ ออกสู่รางระบายน้ำสาธารณะ

6)  น้ำเสียที่ออกจากโรงงาน

-   บริษัทมีบ่อดักและปรับสภาพน้ำเสียอยู่ด้านหลังโรงงาน ซึ่งได้มีการตรวจสอบคุณภาพน้ำ
    เพื่อตรวจสอบว่าน้ำเสียที่ออกจากโรงงานไม่มีการปนเปื้อนสารเคมี โลหะหนัก
    ตามที่กฎหมายกำหนด ซึ่งผลการตรวจวัด
    ค่าที่ได้ไม่เกินมาตรฐานกำหนดของกระทรวงอุตสาหกรรม
    ซึ่งน้ำเสียของโรงงานไม่มีสารเคมีอันตรายเจือปนแต่อย่างใด แต่ยังมีค่า SS (Suspended
    Solids) ซึ่งสูงเกินมาตรฐานเล็กน้อย ซึ่งสาเหตุมาจากตะกอนดินที่ตกค้างอยู่ตามท่อ
    ซึ่งเกิดจากเศษดิน โคลน ที่เกิดจากน้ำชะล้างพื้น

-   ส่วนน้ำเสียที่ออกจากโรงอาหาร ก็มีการตรวจสอบคุณภาพน้ำ ตามที่กฎหมายกำหนด
    ซึ่งค่าที่สูงกว่ามาตรฐานอยู่เล็กน้อย คือ ค่า SS (Suspended Solids)
    ซึ่งสาเหตุมาจากตะกอนดินที่ตกค้างอยู่ตามท่อ ซึ่งเกิดจากเศษดิน โคลน
    ที่เกิดจากน้ำชะล้างพื้นเช่นกัน

  ทั้งนี้บริษัทได้จัดทำแผนปรับปรุงแก้ไขให้อยู่ในเกณฑ์มาตรฐานโดยเร็ว

7)  อากาศที่ออกจากปล่อง

  บริษัทมีหม้อไอน้ำชุดสำหรับใช้งานและสำรองในการผลิต ผลการตรวจคุณภาพอากาศจากปล่อง
  อยู่ในเกณฑ์มาตรฐาน

8)  บริเวณที่เก็บสารเคมี

  บริษัทมีการจัดเก็บ V65 (2,4 – Dunethyl Valeronitrile) ซึ่งใช้เป็น catalyst
  ในกระบวนการผลิตมีพื้นที่เก็บไว้อย่างมิดชิด
  ควบคุมอุณหภูมิการจัดเก็บพร้อมทั้งติดตั้งอุปกรณ์แจ้งเหตุ ในกรณีอุณหภูมิสูงผิดปกติ

จากผลการวิเคราะห์ข้อมูลผลกระทบต่อสิ่งแวดล้อมของบริษัท ตามรายละเอียดด้านบน
รวมทั้งได้จัดผู้ดูแลรับผิดชอบในแต่ละส่วนอย่างชัดเจน และประกาศเป็นนโยบายความปลอดภัย
อาชีวอนามัยและสิ่งแวดล้อม มีการติดตามงานอย่างต่อเนื่อง
บริษัทจึงไม่ประสบปัญหาด้านสิ่งแวดล้อมในช่วงระยะเวลาที่ผ่านมา

ค่าใช้จ่ายในการลงทุนเพื่อควบคุมสิ่งแวดล้อมในช่วงปีที่ผ่านมาหรือในอนาคต

ค่าใช้จ่ายในการควบคุมสิ่งแวดล้อมในระยะ 3 ปี ได้แบ่งออกเป็นกลุ่ม ๆ ได้ดังนี้

-   ค่าใช้จ่ายในการตรวจวัดด้านสิ่งแวดล้อมทั้งภายในโรงงานและนอกโรงงาน
    เป็นกิจกรรมต่อเนื่องปีละประมาณ 100,000 บาท

-   ค่าใช้จ่ายในการปรับปรุงอุปกรณ์ เครื่องจักร บำรุงรักษาและอื่น ๆ
    เป็นกิจกรรมต่อเนื่องปีละประมาณ 1,000,000 บาท

-   ค่าใช้จ่ายในการจัดการของเสีย เป็นกิจกรรมต่อเนื่องปีละประมาณ 200,000 บาท

-   ค่าใช้จ่ายในการเตรียมดำเนินการพัฒนาระบบบริหารจัดการด้านสิ่งแวดล้อมตามมาตรฐาน
    ISO14001 ประมาณปีละ 100,000 บาท

ผลการปฏิบัติจริงเมื่อเทียบกับข้อกำหนดตามกฎหมาย

รายงานผลการตรวจวัดสิ่งแวดล้อม

+-------------------+----------------------+--------+------------------+
| ร                 | ผลการตรวจวัด ปี 2550   | ค่าม    | หน่วยงานกำกับ      |
| ายละเอียดการตรวจวัด |                      | าตรฐาน |                  |
+-------------------+----------------------+--------+------------------+
| ปริมาณฝุ่นที่ตัวบุคคล    | มีปริมาณฝุ่นอยู่ระหว่าง     | 15     | ประก             |
|                   | 1.0000 - 2.5410      | mg/m³  | าศกระทรวงมหาดไทย |
|                   | mg/m³                |        | เรื่อง             |
|                   | ซึ่ง                   |        | ความ             |
|                   | อยู่ในเกณฑ์มาตรฐานกำหนด |        | ปลอดภัยในการทำงาน |
|                   |                      |        | เกี่ยวกับภาวะแวดล้อม |
|                   |                      |        | (สารเคมี)         |
+-------------------+----------------------+--------+------------------+
| ปริมาณความร        | ระดับปริมาณความร้อน     | 30 –   | ประกาศอุตสาหกรรม  |
| ้อนในบริเวณพื้นที่ทำงาน | WBGT Index อยู่ระหว่าง  | 34     | เรื่องมา           |
|                   | 29.15 - 34.0 ^(o) C  | ^(o) C | ตรการคุ้มครองความป |
|                   |                      |        | ลอดภัยในการประกอบ |
|                   |                      |        | กิจการเกี่ยวกับสภาวะ |
|                   |                      |        | แวดล้อมในการทำงาน |
|                   |                      |        | พ.ศ. 2546        |
+-------------------+----------------------+--------+------------------+
| ระบบระบายอาก      | -                    | ควา    | มาตรฐาน ACGIH    |
| าศในบริเวณพื้นที่ทำงาน | ความเ                | มเร็วลม | (2004)           |
|                   | ร็วลมหน้าชิ้นงานอยู่ระหว่าง | หน     |                  |
|                   |                      | ้าชิ้นงาน |                  |
|                   | 247 - 526 fpm        | 100    |                  |
|                   |                      | fpm ,  |                  |
|                   | - ปริมาตรอากาศ        | ปริมาต  |                  |
|                   | อยู่ระหว่าง 85 - 121    | รอากาศ |                  |
|                   |                      | 21 CFM |                  |
|                   | CFM                  |        |                  |
+-------------------+----------------------+--------+------------------+
| คุณภาพอากา         | มีปริมาณฝุ่นโดยรวมเท่ากับ  | *      | ประกาศ           |
| ศที่ระบายออกจากปล่อง | 87.4412 mg/Nm³,      | ฝุ่น     | กระทรวงอุตสาหกรรม |
| (Boiler)          | ปริมาณ SO₂ เท่ากับ      | โดยรวม | (พ.ศ. 2549)      |
|                   | 2.6760 mg/Nm³, ปริมาณ | =240   |                  |
|                   | NO₂ เท่ากับ 1.4084     | mg/Nm³ |                  |
|                   | mg/Nm³ และปริมาณ CO   |        |                  |
|                   | เท่ากับ 195.08 ppm     | * SO₂  |                  |
|                   | ซึ่ง                   | = 2487 |                  |
|                   | อยู่ในเกณฑ์มาตรฐานกำหนด | mg/Nm³ |                  |
|                   |                      |        |                  |
|                   |                      | * NO₂= |                  |
|                   |                      | 376    |                  |
|                   |                      | mg/Nm³ |                  |
|                   |                      |        |                  |
|                   |                      | * CO = |                  |
|                   |                      | 690    |                  |
|                   |                      | ppm    |                  |
+-------------------+----------------------+--------+------------------+
| ปริมาณสาร MMA      | มีปริมาณสารเคมี Methyl  | 205    | ACGIH (2006)     |
| ในบริเวณพื้นที่ทำงาน   | methacrylate         | mg/m³  |                  |
|                   | อยู่ระหว่าง             |        |                  |
|                   | 3.40-195.1750 mg/m³  |        |                  |
|                   | ซึ่ง                   |        |                  |
|                   | อยู่ในเกณฑ์มาตรฐานกำหนด |        |                  |
+-------------------+----------------------+--------+------------------+
| ปริมาณสาร MMA      | มีปริมาณสารเคมี Methyl  | 205    | ACGIH (2006)     |
| ในตัวบุคคล          | methacrylate         | mg/m³  |                  |
|                   | อยู่ระหว่าง             |        |                  |
|                   | 133.65-291.0167      |        |                  |
|                   | mg/m³                |        |                  |
|                   | ซึ่ง                   |        |                  |
|                   | อยู่ในเกณฑ์มาตรฐานกำหนด |        |                  |
|                   | 3 จุด และเกินมาตรฐาน 1 |        |                  |
|                   | จุด ในจุดที่ค่าเกินมาตรฐาน |        |                  |
|                   | บริษัทจัดเตรียมหน้า       |        |                  |
|                   | กากป้องกันสารเคมีให้กับพน |        |                  |
|                   | ักงานสวมใส่ในขณะที่ทำงาน |        |                  |
|                   | แล                   |        |                  |
|                   | ะมีการตรวจสุขภาพพนักงาน |        |                  |
|                   | ประจำปีเพื่อเฝ้าระวังปัญหา |        |                  |
+-------------------+----------------------+--------+------------------+
| ปริมาณฝุ่น 24 ชม.    | มีปริมาณฝุ่นอยู่ระหว่าง     | 0.33   | คณะกร            |
| ภา                | 0.1041-0.1926 mg/m³  | mg/m³  | รมการสิ่งแวดล้อมแห่ง |
| ยในและภายนอกอาคาร | ซึ่ง                   |        | ชาติ (2547)       |
|                   | อยู่ในเกณฑ์มาตรฐานกำหนด |        | สำหรับปริมาณฝุ่น (24 |
|                   |                      |        | ชม.)             |
+-------------------+----------------------+--------+------------------+
| คว                | ทิศทางลมและความเร็วลม  |        |                  |
| ามเร็วลมและทิศทางลม | (24 ชม.) ลมสงบเท่ากับ  |        |                  |
|                   | 71.31% และลมพัดทิศ SW  |        |                  |
|                   | เท่ากับ 28.69%         |        |                  |
|                   | ด้วยความเร็วลม 1-2.5   |        |                  |
|                   | m/sec                |        |                  |
+-------------------+----------------------+--------+------------------+
| ระดับควา           | TWA อยู่ระหว่าง 87.3 -  | 90 dBA | ประกาศอุตสาหกรรม  |
| มดังของเสียงที่ตัวบุคคล | 96.1 dBA             |        | เรื่อง             |
|                   | ซึ่งระดับเสียงที่พนักงา     |        | มา               |
|                   | นได้รับอยู่ในเกณฑ์มาตรฐาน |        | ตรการคุ้มครองความป |
|                   | ส่วนที่เกินมาตรฐาน       |        | ลอดภัยในการประกอบ |
|                   | บริษัทได้จัดเตรียมอุปกร    |        | กิจการเกี่ยวกับสภาวะ |
|                   | ณ์ป้องกันเสียงให้กับพนักงาน |        | แวดล้อมในการทำงาน |
|                   | รวมทั้งมีการตรวจสมรร    |        | พ.ศ. 2546        |
|                   | ถภาพการได้ยินของพนักงาน |        |                  |
|                   | เพื่อเฝ้าระวังปัญหา       |        |                  |
+-------------------+----------------------+--------+------------------+
| วัดน้ำทิ้งจากโรงงาน   | ค่าที่เกินมาตรฐานกำหนด   | 5 mg/l | มาตรฐานน้ำทิ้งก     |
|                   | คือ ค่า SS = 14.07     |        | ระทรวงอุตสาห-กรรม |
|                   | mg/l และ 9.13 mg/l   |        | (2539)           |
+-------------------+----------------------+--------+------------------+

งานที่ยังไม่ส่งมอบ

-ไม่มี-